নতুন বিতর্কে জড়ালেন ত্রিপুরার মুখ্যমন্ত্রী বিপ্লব দেব। প্রাক্তন মিস ওয়ার্ল্ড ডায়না হেডেন মোটেই সুন্দরীদের প্রতিযোগিতা জেতার যোগ্য ছিলেন না। কারণ তিনি সুন্দরীদের মধ্যেই পড়েন না। এমনই দাবি বিপ্লবের।
তাঁর মতে ঐশ্বর্য রাই প্রকৃত ভারতীয় সুন্দরী। কেন, তার বিস্তারিত ব্যখ্যাও দিয়েছেন ত্রিপুরার নয়া মুখ্যমন্ত্রী।

এই বিষয়ে অন্যান্য খবর

‘‘আরাধ্যার আগেও সন্তান রয়েছে ঐশ্বর্যের’’, চাঞ্চল্যকর দাবি অন্ধ্রের যুবকের


‘‘এমনকী, ডায়না হেডেনও পেয়েছেন (মিস ওয়ার্ল্ডের খেতাব)। দেখুন সবাই হাসছেন। আমাকে বলুন ডায়না হেডেন কি এটা পাওয়ার যোগ্য? ঐশ্বর্য রাই পেয়েছেন। সেটা ঠিক আছে। কারণ তিনি ভারতীয় মহিলাদের সৌন্দর্যের প্রতীক। ভারতীয় সৌন্দর্যের সবটাই হল দেবী লক্ষ্মী ও দেবী সরস্বতী...ডায়না হেডেন সেই সুন্দরীদের গোত্রে পড়েন না,’’ আগরতলায় একটি অনুষ্ঠানে বলেন বিপ্লব।


ডায়না হেডেন।


তবে সঙ্গে যোগ করে দেন, ‘‘আমি তাঁর বিরোধিতা করছি না।’’

এই বিষয়ে অন্যান্য খবর

ত্রিপুরায় গেরুয়া বিল্পব এনে মুখ্যমন্ত্রী পদেও বিপ্লব। শপথগ্রহণে অনেক চমক
লেনিনের মূর্তি ভাঙা কতটা জরুরি ছিল, একটু চেখে দেখা ভাল


আসলে এই বিজেপি মুখ্যমন্ত্রী ফ্যাশন ইন্ডাস্ট্রির উপর তোপ দাগতে গিয়ে এত কথা বলে ফেলেন। বিজ্ঞাপন দিয়ে বিভিন্ন কসমেটিকের বিক্রি বাড়াতে আন্তর্জাতিক ফ্যাশন মাফিয়ারা মহিলাদের মাথা খাচ্ছেন বলেই ইঙ্গিত দেন বিপ্লব। 
ডায়না হেডেনও এই ‘আন্তর্জাতিক ফ্যাশন মাফিয়া’দের জন্যই বিশ্বসুন্দরীর খেতাব জিতেছিলেন বলে অভিযোগ বিপ্লব দেবের।
এ প্রসঙ্গেই ত্রিপুরার মুখ্যমন্ত্রী বলেন, ভারতীয় পণ্যের বিপনন জোরদার করেই এই আন্তর্জাতিক বিউটি পণ্যের আগ্রাসন রোখা যাবে। তবে তিনি কোনও ব্র্যান্ডের কথা আলাদা ভাবে উল্লেখ করেননি।
এর আগেও বিপ্লব দাবি করেছিলেন মহাভারতের যুগেও ইন্টারনেট ও স্যাটেলাইট যোগাযোগ ব্যবস্থা ছিল। বাংলার মুখ্যমন্ত্রী মমতা বন্দ্যোপাধ্যায়ের মাথা দেখানো উচিত বলেও তিনি মন্তব্য করেন। সেই বিতর্কিত মন্তব্যের তালিকায় ঐশ্বর্য ও ডায়ানা হেডেন নবতম সংযোজন।